

ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ

ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດ​ທະນະ​ຖາວອນ

ຫ້ອງການ ອອປສ

ພະ​ແນກຄົ້ນຄວ້າ-ສັງ​ລວມ ເລກທີ………/ຄສລ

ນະຄອນຫຼວງ​ວຽງ​ຈັນ, ວັນ​ທີ… ສິງຫາ 2017

**ບົດສະຫຼຸບ**

**ການເຄື່ອນໄຫວວຽກງານ ຂອງພະ​ແນ​ກຄົ້ນຄວ້າ-ສັງ​ລວມ**

**ປະຈໍາເດືອນ ກໍລະກົດ 2017 ແລະ ທິດທາງແຜນການປະຈໍາເດືອນ ສິງຫາ 2017**

* ອີງຕາມ: ແຜນການເຄື່ອນໄຫວວຽກງານປະຈໍາເດືອນ ກໍລະກົດ (07) ປີ 2017 ຂອງພະ​ແນ​ກຄົ້ນຄວ້າ-ສັງ​ລວມ ຈຶ່ງສະຫຼຸບລາຍ​ງານໄດ້ດັ່ງນີ້:

**I. ສະພາບການເຄື່ອນໄຫວວຽກງານໃນເດືອນ ພຶດສະພາ 2017.**

**1. ດ້ານການເມືອງແນວຄິດ**

ພະນັກງານ-ລັດຖະກອນ ພາຍໃນພະແນກມີຄວາມສາມັກຄີ, ມີແນວຄິດອຸ່ນອ່ຽນ ທຸ່ນທ່ຽງ ຊຶ່ງສະແດງອອກຄື: ຕັ້ງໜ້າປະຕິບັດໜ້າທີ່ວຽກງານວິຊາສະເພາະດ້ວຍຄວາມຫ້າວຫັນ, ເອົາໃຈໃສ່ປະຕິບັດຕາມລະບຽບລັດຖະກອນ, ໄດ້ເຂົ້າຮ່ວມຟັງປາຖະກາຖາສອງວັນປະຫວັດສາດຄື: ວັນເຊັນສັນຍາມິດຕະ ພາບລາວ-ຫວຽດຄົບຮອບ 40 ປີ ແລະ ວັນສ້າງຕັ້ງສາຍພົວພັນການທູດຄົບຮອບ 55 ປີ ທີ່ອົງການໄອຍະການປະຊາຊົນສູງສຸດ.

**2. ການປະຕິບັດວຽກງານວິຊາສະເພາະ**

**2.1. ວຽກງານຄົ້ນຄວ້າ-ສັງ​ລວມ:**

- ໄດ້ເກັບກໍາຂໍ້ມູນຈາກພາກສ່ວນກ່ຽວຂ້ອງ ເພື່ອຮ່າງເນື້ອໃນກອງປະຊຸມປືກສາຫາລືກ່ຽວກັບການດຳເນີນຄະດີຕາມຂະບວນຍຸຕິທຳຄັ້ງທີ V ແລະ ໄດ້ສົ່ງເຂົ້າຂໍຄໍາເຫັນຄະນະນໍາຫ້ອງການ;

- ຮ່າງແບບຟອມຄວາມຕ້ອງການພະນັກງານໃນພະແນກຄົ້ນຄວ້າ-ສັງລວມ ເພື່ອສະເໜີຕໍ່ຂັ້ນເທິງພິຈາລະນາ;

- ສະເໜີຂໍງົບປະມານພິມປື້ມບົດລາຍງານຕໍ່ກອງປະຊຸມສະໄໝສາມັນເທື່ອທີ່ III ຂອງສະພາແຫ່ງຊາດຄັ້ງທີ VIII;

- ຮ່າງຄຳແນະນໍາ, ແຈ້ງການ, ໜັງສືແຈ້ງຕອບ, ໜັງສືເຊີນຕ່າງໆ ລວມຈໍານວນ 08 ສະບັບ;

- ໄດ້ເລີ່ມວຽກສຳເນົາເອກະສານ ແລະ ປື້ມຕ່າງໆທີ່ມີຄຸນຄ່າທາງດ້ານເນື້ອໃນ ເພື່ອເປັນບ່ອນອິງໃນການປັບປຸງວຽງານ ແລະ ການຄົ້ນຄວ້າທາງດ້ານວິທະຍາສາດຍາວນານ;

**2.2. ວຽກສະຖິຕິ.**

* ສະຫຼຸບສະຖິຕິການການແກ້ໄຂຄະດີທົ່ວປະເທດປະຈຳ 06 ເດືອນຕົ້ນປີ;
* ສະໜອງຂໍ້ມູນຕົວເລກສະຖິຕິ ປະຈຳປີ 2015-2016 ໃຫ້ກົມກວດກາທົ່ວໄປ;
* ເກັບກຳຂໍ້ມູນສະຖິຕິຄະດີນຳບັນດາແຂວງຢ່າງເປັນປົກກະຕິ.

**2.3. ວຽກງານຄະດີຄົບວົງຈອນ.**

- ເຮັດບົດສະຫຼຸບປະຈຳໄຕມາດ (ເດືອນ 4-6/2017);

- ເຮັດບົດສະຫຼຸບປະຈໍາ 6 ເດືອນຕົ້ນປີ (ເດືອນ 1-6/2017);

- ກະກຽມການຈັດກອງປະຊຸມວຽກງານຄະດີຄົບວົງຈອນ ຮ່ວມກັບບັນດາກົມທີ່ກ່ຽວຂ້ອງ

- ໄດ້ຕິດຕາມການຄຸ້ມຄອງຄະດີຄົບວົງຈອນ ຕາມຮ່າງໃບຕິດຕາມ ເຊິ່ງມີຈຳນວນຄະດີ ດັ່ງນີ້:

- ຄະດີແພ່ງຈຳນວນ **33 ເລື່ອງ**, ຖືກຕາມກໍານົດ **20 ເລື່ອງ.**

- ຄະດີອາຍາຈຳນວນ **17 ເລື່ອງ**, ຖືກຕາມກໍານົດເວລາ **11 ເລື່ອງ.**

**2.4. ຂາເຂົ້າ-ຂາອອກຫ້ອງການ.**

**-** ຮັບເອກະສານຂາເຂົ້າທັງໝົດ ຈຳນວນ 113 ສະບັບ;

**-** ຮັບ ແລະ ສົ່ງເອກະສານພາຍໃນ-ນອກ ຈໍຳນວນ 39 ສະບັບ;

**2.5. ຂາເຂົ້າ-ຂາອອກ ອອປສ.**

* ໄດ້ຮັບເອກະສານຂາເຂົ້າ ແລະ ແຈກຢາຍໃຫ້ແຕ່ລະພາກສ່ວນທີ່ກ່ຽວຂ້ອງທັງໝົດ ຈຳນວນ **254** ສະບັບ;
* ເອກະສານຂາອອກລວມທັງໝົດ ຈຳນວນ: 95 ສະບັບ.

**+ ໃນນັ້ນເຂົ້າເລກທີ່ຄະດີຂາເຂົ້າ**

* ເອກະສານທາງການ ຈຳນວນ 159 ສະບັບ;
* ຄະດີແພ່ງ (ສໍານວນຄະດີ, ເອກະສານທາງການ, ໜັງສືແຈ້ງການຂອງສະພາ ,ຄໍາຮ້ອງຄວາມເປັນທຳ ແລະ ຄຳຮ້ອງຂໍຮື້ຟື້ນ) **ລວມມີ 39 ເລື່ອງ** ;
* ຄະດີອາຍາ (ສໍານວນຄະດີ, ເອກະສານທາງການ ແລະ ໜັງສືແຈ້ງການຂອງສະພາ, ຄໍາຮ້ອງຂໍຄວາມເປັນທຳ ແລະ ຄຳຮ້ອງຂໍຮື້ຟື້ນ) **ລວມມີ 31 ເລື່ອງ** ;
* ຄຳຮ້ອງດັດສ້າງທາງການມີ ຈຳນວນ 18ສະບັບ;
* ຄຳຮ້ອງກົມກວດກາທົ່ວໄປທາງການມີ ຈຳນວນ 07 ສະບັບ;
* ຂາຍຄຳຮ້ອງປະຈຳເດືອນ **ກໍລະກົດ 2017** ເປັນເງິນຈໍານວນ **1,100,000** ກີບ.

**+ ເຮັດສະໂນດນຳສົ່ງຄະດີ**

* ຄະດີແພ່ງຈຳນວນ 17 ເລື່ອງ, ຄໍາແນະນໍາ, ບົດລາຍງານ, ທວງສຳນວນ ຈຳນວນ 16 ເລື່ອງ ລວມທັງໝົດ 33 ເລື່ອງ.
* ຄະດີອາຍາຈຳນວນ 08 ເລື່ອງ, ຄໍາແນະນໍາ, ບົດລາຍງານ, ທວງສຳນວນ ຈຳນວນ 19 ເລື່ອງ ລວມທັງໝົດ 27 ເລື່ອງ.

**2.6. ວຽກງານສົ່ງເສີມຄວາມກ້າວໜ້າ ຂອງແມ່ຍິງ.**

- ຕິດຕາມວຽກງານ ຂອງກອງເລຂາຄະນະກຳມາທິການເພື່ອຄວາມກ້າວໜ້າຂອງແມ່ຍິງແຫ່ງຊາດ ຢ່າງເປັນປົກກະຕິ.

**ແ 3. ວຽກງານອື່ນໆ.**

- ເຂົ້າຮ່ວມເປັນຄະນະຂຽນປື້ມຄູ່ມືສົ່ງຜູ້ຮ້າຍຂ້າມແດນ, ຢູ່ທ່າລາດ, ແຂວງວຽງຈັນ;

**-** ເຂົ້າຮ່ວມການຮຽບຮຽງຄືນກົດໝາຍໄອຍະການຮ່ວມກັບຄະນະປະຈໍາສະພາ;

- ເຂົ້າຮ່ວມປັບປຸງກົດໝາຍວ່າດ້ວຍການດໍາເນີນຄະດີອາຍາຢູ່ ອອປສ ແລະ ທ່າລາດ;

**-** ໄດ້ເຂົ້າຮ່ວມກອງປະຊຸມວິຊາການກ່ຽວກັບການຕ້ານ ແລະ ສະກັດກັ້ນອາຊະຍາກຳສັດປ່າ ຢູ່ ປະເທດໄທ ແລະ ໄດ້ເຮັດບົດລາຍງານສົ່ງກົມຈັດຕັ້ງ;

- ໄດ້ຄົ້ນຄວ້າບົດຮຽນຂອງລັດເຊຍກ່ຽວກັບຊັ້ນ ແລະ ຂັ້ນວິຊາການຂອງພະນັກງານ ໂດຍສະເພາະແມ່ນວຽກກ່ຽວກັບພະນັກງານໄອຍະການປະຊາຊົນ, ເຊີ່ງສະເໜີໃຫ້ຂັ້ນເທີງມີຄວາມເຫັນແລ້ວ;

- ໄດ້ຄົ້ນຄວ້າບົດຄົ້ນຄ້ວາເພື່ອລົງວາລະສານອົງການໄອຍະການປະຊາຊົນ;

- ໄດ້ສະໜອງຂໍ້ມູນກ່ຽວກັບນິຕິກໍາລຸ່ມກົດໝາຍໃຫ້ແກ່ກຳມະທິການຍຸຕິທຳ, ສະພາແຫ່ງຊາດແລ້ວ, ຍັງເຫຼືອແຕ່ບົດລາຍງານ, ຄຳຕັກລົງບໍ່ຮື້ຟື້ນ ເຊີ່ງຍັງຢູ່ໃນຂັ້ນຕອນການກະກຽມ;

- ໄດ້ສະໜອງຂໍ້ມູນໃຫ້ແກ່ນັກສຶກສາ ຄະນະນິຕິສາດ ແລະ ລັດຖະສາດໃນການຂຽນບົດ.

**II. ແຜນການເຄື່ອນໄຫວວຽກງານປະຈໍາເດືອນ ສິງຫາ 2017.**

* ສຶບຕໍ່ຮ່າງເນື້ອໃນກອງປະຊຸມປຶກສາຫາລືກ່ຽວກັບການດຳເນີນຄະດີຕາມຂະບວນຍຸຕິທຳຄັ້ງທີ V (ກອງປະຊຸມ 5 ພາກສ່ວນ) ຕາມທິດຊີ້ນຳຂອງຂັ້ນເທີງ;
* ສຶບຕໍ່ຕິດຕາມເອົາງົບປະມານນຳກົມການເງິນ ເພື່ອພິມປື້ມກອງປະຊຸມວຽກງານໄອຍະການປະຊາຊົນທົ່ວປະເທດປະຈຳປີ 2016 ແລະ ປື້ມບົດລາຍງານຂອງຫົວໜ້າອົງການໄອຍະການປະຊາຊົນສູງສຸດ ຕໍ່ກອງປະຊຸມສະ ໄໝສາມັນເທື່ອທີ 3 ຂອງສະພາແຫ່ງຊາດຊຸດທີ VIII.
* ສຶບຕໍ່ຮ່າງແຈ້ງການ, ຄຳແນະນຳ ແລະ ເອກະສານອື່ນໆ ຕາມການຊີ້ນຳຂອງຄະນະນຳຫ້ອງການ;
* ສຶບຕໍ່ເຂົ້າຮ່ວມເປັນຄະນະຂຽນປື້ມຄູ່ມືສົ່ງຜູ້ຮ້າຍຂ້າມແດນ;
* ສຶບຕໍ່ຈັດສຳເນົາເອກະສານພາຍໃນຫ້ອງການ;
* ຕິດຕາມການລາຍງານວຽກງານບໍລິຫານຄະດີຄົບວົງຈອນ ຈາກທ້ອງຖີ່ນ ແລະ ຖອດຖອນບົດຮຽນເພື່ອປັບປຸງວຽກງານດັ່ງກ່າວໃຫ້ດີຂື້ນ;
* ສືບຕໍ່ປັບປຸງວຽກງານຂາເຂົ້າ-ຂາອອກ ໃຫ້ມີປະສິດທິຜົນຂື້ນກວ່າເກົ່າ;
* ສືບຕໍ່ຮ່ວມຊີວິດປະຈຳເດືອນ ຂອງພະແນກ ແລະ ຫ້ອງການຢ່າງເປັນປົກກະຕິ;
* ສືບຕໍ່ເຂົ້າຮ່ວມສ້າງຂະບວນການຕ່າງໆ ທີ່ອົງການຈັດຕັ້ງຈັດຂື້ນ;
* ສືບຕໍ່ເກັບກໍາສະຖິຕິຄະດີ, ຄຳຮ້ອງ, ຜູ້ຖືກຫາ ແລະ ນັກໂທດ ຂອງບັນດາແຂວງປະຈຳເດືອນຢ່າງເປັນປົກກະຕິ;
* ສືບຕໍ່ຮັບ ແລະ ຈັດ​ສົ່ງ​ເອກະສານທົ່ວໄປທາງລັດຖະການ ແລະ ສໍານວນຄະດີໃຫ້ພາກສ່ວນທີ່ກ່ຽວຂ້ອງ;

- ສືບຕໍ່ຕິດຕາມວຽກງານທີ່ຄະນະກໍາມາທິການເພື່ອຄວາມກ້າວໜ້າ ຂອງແມ່ຍິງແຫ່ງຊາດແຈ້ງມາ.

**+ ວິທີຈັດຕັ້ງປະຕິບັດ**

* ເຜີຍແຜ່ບົດສະຫຼຸບປະຈຳເດືອນ ແລະ ແຜນການປະຈຳເດືອນໃຫ້ພະນັກງານໃນພະແນກຮັບຊາບ, ເພື່ອຈັດຕັ້ງປະຕິບັດຕາມແຜນການທີ່ໄດ້ວາງໄວ້, ພ້ອມທັງສະຫຼຸບຖອດຖອນບົດຮຽນ .

**ຫົວໜ້າພະແນກຄົ້ນຄວ້າ-ສັງລວມ ຜູ້ສະຫຼຸບ**

**ຄໍາຫລ້າ**

**ບ່ອນສົ່ງ:**

- ທ່ານ ຫົວໜ້າຫ້ອງການ (ອອປສ) 01 ສະບັບ.

- ທ່ານ ຮອງຫົວໜ້າຫ້ອງການ (ອອປສ ) ຜູ່ຊີ້ນໍາພະແນກ 01 ສະບັບ.

- ສໍາເນົາໄວ້ພະແນກ 01 ສະບັບ.